
4. November 2024 godkendte Kystdirektoratet genstart af Juuls møllefaciliteter med Johannes Juuls prototype.


18. December 2024 indledte vindmølle-specialister Jens B. Gjerding og Strange Skrive (certificeret af Energistyrelsen) inspektion af Juuls tårn i Gedser. Deres umiddelbare vurdering er, at tårnet er så robust, at det har kapacitet til fornyet drift. Begge har meddelt, at de vil være behjælpelige med rådgivning til fremstilling af Johannes Juuls Prototype og montage af denne. Af samme årsag giver det nu klar mening at bevare vindmøllesymbolikken for Gedser Forsøgsmølles placering på søkort. Derfor planlægges en ny bogudgivelse, der følger op på Kystdirektoratets dispensation fra Strandbeskyttelseslinjen (04.11.2024) til genstart af Gedser Forsøgsmølle.










DEDIKATION


Til alle lokale, nationale og internationale, der støtter op om projektet fornyet drift af Gedser Forsøgsmølle.










TAK TIL BIDRAGYDERE


Gedser Lokalhistoriske Arkiv, Energimuseet, Guldborgsund Bevaringsfond, Slots– og Kulturstyrelsen, Kristian H. Nielsen fra Aarhus Universitet, Frank Pecquet og hans team fra Sorbonne Universitet, Paris, samt research & development ingeniør Silvio Matysik fra Deutsche Windtechnik.


Guldborgsund Kommune har bevilget 3.000 DKK i støtte fra puljen “Små Hurtige Succeser” til tryk og gratis distribution af bogen fra Gedser Lokalhistorisk Arkiv og fra møllearealet på Korsagervej 14 i Gedser.

INTRODUKTION


Bogen er en opdatering af “Revival of Mother Mill—2021”, udgivet på Amazon.com 21. februar 2021. En opdatering primært inspireret af Amazon og deres invitation til at deltage i “The 2021 Kindle Storyteller Award”, som for engelsk-sprogede bøger er åben fra 1. maj til 31. august 2021. Den danske version udgives på bod.dk medio september 2021.


Guldborgsund Kommune har bevilget 3.000 DKK i støtte fra puljen “Små Hurtige Succeser” til tryk og gratis distribution af bogen fra Gedser Lokalhistorisk Arkiv og fra møllearealet på Korsagervej 14 i Gedser.


Da det er vanskeligt at oplyse eksakt pris på special-designede vinger, der ligner de originale men er fremstillet i glasfiber (faktisk et materiale Juul selv havde ønsket), har det indtil videre betydet afslag fra ansøgte fonde. Der er imidlertid nu etableret kontakt med et dansk firma, der kræver tekniske tegninger som grundlag for fremstilling af disse vinger før en eksakt pris kan oplyses. På anbefaling forsøges design-opgaven overgivet til DTU’s forskere med kendskab til “gamle vindmøller”. DTU var medlem af den daværende bestyrelse, der sammen med Johannes Juul opførte Gedser Forsøgsmølle i 1957.


Til trods for disse forsinkelser (hvortil Corona-restriktioner også har bidraget), rykker det ikke ved Gedser Forsøgsmølles ikoniske position i den grønne klima-dagsorden. Johannes Juul skabte, med sin dengang verdens største mølle, visionen om vindenergi som et billigt alternativ til fossile brændsler. I dag spiller også vindkraftens forureningsfri energi ind i den globale satsning på CO2-reduktion og det har sat ekstra skub i opstilling af vindmøller i Kina, Europa og USA.


I Gedser anvendes første halvår af 2021 til en målrettet klargøring af arealerne og faciliteterne omkring mølletårnet forud for montering af rotor og nacelle. Bogens foto-dokumentation viser igangsat rydning af møllearealet for selvsået tjørn og et stort antal myretuer. Dette rydningsarbejde gør det også ulig lettere for turister og andre besøgende at bevæge sig rundt om beton-tårnets massive konstruktion, røre ved det og nærmest vride nakken af led for at se op til toppen af tårnet. Ydermere er det i kontakt med Guldborgsund Bevaringsfond lykkedes at renovere generatorhuset tilknyttet tårnet. For flere besøgende gør det absolut indtryk at se og navnlig høre, at generator stadig er aktiv og dermed ifølge el-montør er klar til fornyet drift af Gedser Forsøgsmølle.


I respekt for nye læsere, der ikke kender til projektet, indledes bogen med en intro af relevante data.


Og selvfølgelig vil der undervejs være referencer til den planlagte kopi af Juul’s verdenskendte møllehat monteret på hans historiske mølletårn i Gedser.

